5 મેથી ગુજરાતમાં રાજ્ય સરકાર લાદશે લોકડાઉન? ટાસ્ક ફોર્સે કરેલી ભલામણ બાદ રૂપાણી સરકાર આજે કરશે જાહેરાત? - जन मन INDIA
ગુજરાતમાં છેલ્લા કેટલાક દિવસોથી કોરોનાના દૈનિક કેસોમાં જરૂરથી ઘટાડો જોવા મળી રહ્યો છે. તેમ છતા તેના કહેરમાં ઘટાડો નથી થઈ રહ્યો. રાત્રી કરફ્યૂની વાત કરીએ તો હાલ રાજ્યના 29 શહેરોમાં અમલી છે.
ગ્રામ્ય વિસ્તારો તેમજ શહેરી વિસ્તારોમાં લોકો સ્વયંભૂ લોકડાઉન પાળી રહ્યા હોવા છતા સ્થિતિ કાબૂમાં નથી આવી રહી. એવામાં રાજ્યના એક અગ્રીમ અખબાર ગુજરાત સમાચારમાં પ્રસિદ્ધ થયેલા અહેવાલો પ્રમાણે, રાજ્ય સરકાર હવે સંપૂર્ણ લોકડાઉન લાદવાની વિચારણ કરી રહી છે.
રાજ્યમાં સંપૂર્ણ લોકડાઉન લાદવા માટે સરકાર સમક્ષ હવે ડોક્ટરો, વેપારી સંગઠનો, ધાર્મિક-સામાજીક સંસ્થાઓ સહિત સ્વૈચ્છિક સંસ્થાઓ સામે ચાલીને માંગ કરી રહ્યા છે.
ઉલ્લેખનીય છે કે, કોરોનાની બીજી લહેર દરમિયાન કેસમાં ધરખમ વધારો થવાના કારણે ઓડિશા, રાજસ્થાન, હરિયાણા, મહારાષ્ટ્ર તેમજ રાજસ્થાન સહિતના રાજ્યોમાં સંપૂર્ણ લોકડાઉન લાદવામાં આવ્યું છે. ત્યાર બાદ હવે ગુજરાત સરકાર પણ આ નિર્ણય લેવા માટે વિચારણા કરી રહી હોવાનું કહેવાય છે.
આ ઉપરાંત ટાસ્ક ફોર્સના એક સભ્યના જણાવ્યા પ્રમાણે, લોકડાઉન કરવા માટે રાજ્ય સરકારને લેખિતમાં ભલામણ કરી છે. કારણ કે, નાઈટ કર્ફ્યૂ, સ્વયંભૂ લોકડાઉનના નિર્ણયો છતાય કોરોનાની સ્થિતિમાં કોઈ ફેર જણાઈ નથી રહ્યો.